Marian Vanghelie, acuzat de violență conjugală. Oana Mizil a fost internată în spital.
Oana Mizil ar fi fost agresată fizic de către partenerul său, Marian Vanghelie. Ea a ajuns la spital şi a fost internată. Oana Mizil a primit şi un ordin de protecţie împotriva fostului primar al Sectorului 5.
Agresiunea ar fi avut loc pe 24 iulie, la ora 2:00. Poliţiştii Staţiunii Snagov au fost sesizaţi prin apel 112, de către un spital din Bucureşti, cu privire la faptul că, la unitatea de primiri urgenţe a fost transportată cu un echipaj medical, în vederea acordării de îngrijiri medicale, o pacientă, în vârstă de 45 de ani, din comuna Snagov.La internare, Oana Mizil a afirmat că a fost agresată fizic de către concubinul său, spun surse apropiate femeii.Poliţiştii din Snagov s-au deplasat la respectiva unitate spitalicească, iar în urma activităţilor specifice desfăşurate, s-au sesizat din oficiu, cu privire la săvârşirea infracţiunii de violenţă în familie.De asemenea, oamenii legii au aplicat formularul de evaluare a riscului, privind modalitatea de gestionare a cazurilor de violenţă domestică şi rezultând existenţa riscului iminent, au emis Ordin de Protecţie Provizoriu, împotriva concubinul persoanei vătămate.Marian Vanghelie nu a fost audiat încă.